Vieglatlēti 1900. gada vasaras olimpiskajās spēlēs
Šajā uzskatījumā apkopoti vieglatlēti, kuri startēja 1900. gada vasaras olimpiskajās spēlēs, kas notika Francijas galvaspilsētā Parīzē no 1900. gada 14. līdz 22. jūlijam. Vieglatlētikas sacensībās startēja 118 sportisti, visi vīrieši, kuri pārstāvēja 16 valstis. Sportistiem bija iespēja startēt 23 dažādās disciplīnās. Lielākā daļa no sportistiem olimpiskajās spēlēs startēja pirmo reizi, izņemot 7 sportistus: vācieti Kurtu Dēriju, britu Lonsestonu Eliotu, amerikāņus Robertu Garetu un Džeimsu Konoliju, grieķus Panajoti Paraskvepulu un Sotiriju Versi un francūzi Aleksandru Tifēru, kam šīs bija otrās vasaras olimpiskās spēles. No visiem 117 sportistiem 7 sportisti startēja gan skrejceļa, gan arī laukuma disciplīnās. Visvairāk disciplīnās startēja Zviedrijas sportists Ēriks Lemmings. Viņš šajās olimpiskajās spēlēs kopā startēja 6 vieglatlētikas disciplīnās. Visvairāk sportistu vieglatlētikā bija no ASV — 43 sportisti. Pirmoreiz vieglatlētikā bija pārstāvēta Austrālija, Bohēmija, Indija, Itālija, Kanāda, Itālija un Norvēģija.